2002/890/EY: Komission päätös, tehty 21 päivänä lokakuuta 2002, Puolasta, Tšekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyynnin vastaisen menettelyn yhteydessä esitettyjen sitoumusten hyväksymisestä ja menettelyn päättämisestä Saudi-Arabiasta peräisin olevan tuonnin osalta tehdyn päätöksen 1999/215/EY muuttamisesta



Virallinen lehti nro L 311 , 14/11/2002 s. 0020 - 0021



Komission päätös, tehty 21 päivänä lokakuuta 2002, Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuontia koskevan polkumyynnin vastaisen menettelyn yhteydessä esitettyjen sitoumusten hyväksymisestä ja menettelyn päättämisestä Saudi-Arabiasta peräisin olevan tuonnin osalta tehdyn päätöksen 1999/215/EY muuttamisesta (2002/890/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2) ja erityisesti sen 8 artiklan, on kuullut neuvoa-antavaa komiteaa asiasta, sekä katsoo seuraavaa: A AIEMPI MENETTELY (1) Neuvosto otti asetuksella (EY) N:o 603/1999(3), sellaisena kuin se on viimeksi muutettuna asetuksella (EY) N:o 1657/2001(4), maaliskuussa 1999 käyttöön lopullisen polkumyyntitullin Puolasta, Tsekistä ja Unkarista peräisin olevan polypropeenista valmistetun lyhdelangan ja paalinarun tuonnissa. (2) Kyseisen menettelyn yhteydessä komissio hyväksyi päätöksellä 1999/215/EY(5), sellaisena kuin se on viimeksi muutettuna päätöksellä 2000/324/EY(6), muun muassa unkarilaisen yrityksen Tiszai Vegyi Kombinat Rt, jäljempänä "yritys", tarjoaman hintasitoumuksen. B SITOUMUKSEN OMA-ALOITTEINEN PERUUTTAMINEN (3) Yritys ilmoitti komissiolle, että se haluaa kaupankäyntiään koskevien muutosten vuoksi peruuttaa sitoumuksensa. Yrityksen nimi olisi tämän vuoksi poistettava päätöksen 1999/215/EY 1 artiklan 1 kohdassa olevasta luettelosta yrityksistä, joiden sitoumukset on hyväksytty. C PÄÄTÖKSEN 1999/215/EY MUUTTAMINEN (4) Päätöksen 2000/324/EY 1 artiklan 1 kohdassa olevaa luetteloa yrityksistä, joiden sitoumukset on hyväksytty, olisi näin ollen muutettava. (5) Neuvosto on yhtä aikaa tämän päätöksen tekemisen kanssa peruuttanut asetuksella (EY) N:o 2011/2002(7) kyseisen yrityksen valmistamille vientituotteille myönnetyn vapautuksen polkumyyntitullista ja ottanut käyttöön lopullisen polkumyyntitullin niiden osalta, ON TEHNYT TÄMÄN PÄÄTÖKSEN: 1 artikla Täten Tiszai Vegyi Kombinat Rt:n sitoumus peruutetaan. 2 artikla Korvataan päätöksen 1999/215/EY 1 artiklan 1 kohta seuraavasti: "1. Hyväksytään sitoumukset, jotka jäljempänä mainitut tuottajat ovat tarjonneet Puolasta, Tsekistä ja Unkarista peräisin olevan polypropeenista valmistetun lyhdelangan ja paalinarun yhteisöön suuntautuvaa tuontia koskevan polkumyynnin vastaisen menettelyn yhteydessä. >TAULUKON PAIKKA>" 3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tehty Brysselissä 21 päivänä lokakuuta 2002. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 75, 20.3.1999, s. 1. (4) EYVL L 221, 17.8.2001, s. 1. (5) EYVL L 75, 20.3.1999, s. 34. (6) EYVL L 112, 11.5.2000, s. 65. (7) Ks. tämän virallisen lehden sivu 1.